ZAPISNIK 

33. sjednice Vijeća Mjesnog odbora Trnovčica
održane 26. veljače 2024.

u prostorijama mjesne samouprave, Trnovčica 2a

s početkom u 18,00 sati

NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora Trnovčica.


Bez rasprave, jednoglasno (7 „za“)  Vijeće prihvaća tekst zapisnika 32. sjednice, održane 29. siječnja 2024., bez izmjena.

Predsjednik daje na glasovanje dnevni red koji je upućen uz poziv za 33. sjednicu Vijeća Mjesnog odbora Trnovčica, dopunjen s jednom točkom dnevnog reda, nakon čega je predloženi dnevni red, jednoglasno prihvaćen i glasi:

DNEVNI RED:
1. Prijedlog zaključka o izmjeni Plana potreba za aktivnostima, programima i projektima za unapređenje kvalitete života građana Mjesnog odbora Trnovčica u 2024. – donošenje;
2. Prijedlog za nasipavanje i poravnavanje malonogometnog igrališta – donošenje zaključka:
3. Prijedlog za zamjenu klupa u Parku poginulih dragovoljaca Trnovčice iz Domovinskog rata – donošenje zaključka;
4. Prijedlog za zamjenu table s nazivom naselja – donošenje zaključka;
5.   Prijedlog za zamjenu tabli s nazivima ulica  - donošenje zaključka;

6.   Pitanja, prijedlozi i odgovori.
Ad 1.
Prijedlog zaključka o izmjeni Plana potreba za aktivnostima, programima i projektima za unapređenje kvalitete života građana Mjesnog odbora Trnovčica u 2024.
Predsjednik uvodno navodi kako je zaključak o istoj točki dnevnog reda donesen na 32. sjednici Vijeća Mjesnog odbora Trnovčica, problematiziran od strane nadležnog gradskog ureda te stoga predlaže da nadležni gradski ured pruži potrebnu dodatnu stručno-tehničku pomoć i podršku Vijeću Mjesnog odbora Trnovčica, kako bi moglo doći do realizacije istoga Plana, u skladu sa pozitivnim propisima te da do tada Vijeće donese zaključak kako u ovom trenutku isto Vijeće povlači zaključak o istoj točki dnevnog reda donesen na 32. sjednici Vijeća Mjesnog odbora Trnovčica dana 29. siječnja 2024. godine. Nakon provedene rasprave u kojoj sudjeluju svi vijećnici Mjesnog odbora Trnovčica, Vijeće Mjesnog odbora Trnovčica jednoglasno  (7 „za“) donosi
ZAKLJUČAK
I/ Stavlja se van snage zaključak o donošenju Plana potreba za aktivnostima, programima i projektima za unapređenje kvalitete života građana Mjesnog odbora Trnovčica u 2024., sa 32. sjednice održane 29. siječnja 2024. godine.

II/ Vijeće odustaje od gore navedenog  dok nadležni gradski ured ne pruži odgovarajuću dodatnu stručno-tehničku podršku Vijeću pri izradi novoga Plana potreba za aktivnostima, programima i projektima unapređenja kvalitete života građana u 2024. godini, koji će zadovoljavati sve uvjete sadržane u pozitivnim propisima Grada Zagreba.
Ad. 2. Prijedlog za nasipavanje i poravnavanje malonogometnog igrališta 
Predsjednik uvodno obrazlaže temu, a nakon toga svi članovi sudjeluju u raspravi.

Vijeće jednoglasno (7 „za“) donosi

ZAKLJUČAK

I/ Predlaže se nasipavanje i poravnavanje površine malonogometnog igrališta s umjetnom travom koje se nalazi između ulica Trnovčica i Klin, a kako bi se spriječilo njegovo daljnje propadanje te ozljeđivanje djece i drugih korisnika istoga igrališta.
II/ Ovaj zaključak dostavlja se Vijeću Gradske četvrti Gornja Dubrava, na daljnje postupanje.

Ad. 3. Prijedlog za zamjenu klupa u Parku poginulih dragovoljaca Trnovčice iz Domovinskog rata
Predsjednik Vijeća uvodno informira članove Vijeća s predmetom ove točke dnevnog reda. Naime, klupe i stolovi koji se nalaze ispod natkrivene kućice u sjevernom dijelu Parka poginulih dragovoljaca Trnovčice iz Domovinskog rata, su oštećeni otvorenim pramenom te ih je stoga potrebno popraviti, odnosno zamijeniti.
U raspravi sudjeluju svi članovi Vijeća.

Vijeće jednoglasno  (7 „za“) donosi

ZAKLJUČAK

Predlaže se zamjena postojećih, oštećenih klupa i stolova koji se nalaze ispod natkrivene kućice u sjevernom dijelu Parka poginulih dragovoljaca Trnovčice iz Domovinskog rata, a koji su oštećeni otvorenim plamenom.
Ad 4. Prijedlog za zamjenu table s nazivom naselja 
Predsjednik Vijeća uvodno navodi kako je ploča s nazivom naselja Trnovčica potpuno izblijedjela te se na istoj ne može uočiti naziv naselje zbog čega je istu potrebno zamijeniti novom.


U raspravi sudjeluju svi članovi Vijeća.

Vijeće jednoglasno (7 „za“) donosi
ZAKLJUČAK

Predlaže se zamjena ploče s nazivom naselja Trnovčica, koja se nalazi u Ulici Trnovčica nasuprot kbr. 129, budući je postojeća ploča potpuno izblijedjela te se na istoj ne može uočiti naziv naselja Trnovčica.

Ad. 5. Prijedlog za zamjenu tabli s nazivima ulica 
Vijeće Mjesnog odbora Trnovčica je na inicijativu vijećnika Mirka Gluhaka, koji izvještava Vijeće o učestalim upitima građana o tome kada će se u Trnovčici postaviti nove ploče s nazivima ulica, uvrstilo ovu točku dnevnog reda 33. sjednice istoga Vijeća. Predsjednik Vijeća upoznaje Vijeće s prethodno navedenim te su nakon toga svi članovi Vijeća potvrdili potrebu da se zaključkom ubrza postavljanje navedenih ploča na području cijelog Mjesnog odbora Trnovčica, s obzirom da je u većini mjesnih odbora na području cijelog Zagreba to već davno učinjeno.

Vijeće jednoglasno (7 „za“) donosi
ZAKLJUČAK

Predlaže se zamjena postojećih ploča s nazivima ulica na području cijelog Mjesnog odbora Trnovčica.
Ad. 6. Pitanja, prijedlozi i obavijesti
Vijeće Mjesnog odbora Trnovčica postavlja pitanje do kuda je stigla realizacija nabave i postavljanja koševa za otpatke koji su zatraženi na sjednici Vijeća Mjesnog odbora Trnovčica u kolovozu 2023. godine, posebice onih ispred Župne crkve Blažene Djevice Marije Majke Crkve i svetog Maksimilijana Kolbea u Trnovčici, koji su bez ikakve obavijesti prije više godina uklonjeni ispred navedene crkve i sada ih u okolišu iste uopće nema.

Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 18,40 sati.

Zapisničar: Ante Maretić

Zapisnik tehnički i administrativno obradila: Sandra Šukunda
KLASA: 024-08/24-003/434
URBROJ: 251-13-11-5/009-24-2
Zagreb, 26. veljače 2024.

